b"\n_START_ARTICLE_\nSanta Magdalena de Tragines\n_START_SECTION_\nSituaci\xc3\xb3\n_START_PARAGRAPH_\nEst\xc3\xa0 situada al sud del terme municipal, al vessant de llevant de la serra de Querol. S'al\xc3\xa7a, a\xc3\xafllada, al cap d'amunt dels camps de la masia de les Tragines. S'hi va des de la carretera LV-4012 (de Sant Lloren\xc3\xa7 de Morunys a Tuix\xc3\xa9n). Del km. 1,7 (42\xc2\xb0\xc2\xa008\xe2\x80\xb2\xc2\xa047\xe2\x80\xb3\xc2\xa0N, 1\xc2\xb0\xc2\xa035\xe2\x80\xb2\xc2\xa035\xe2\x80\xb3\xc2\xa0E) en surt una pista forestal que puja a les Tragines en 1,7 km. Al desviament es troba un pal indicador de petit recorregut. La pista est\xc3\xa0 en bon estat, per\xc3\xb2 \xc3\xa9s dreturera i amb pedruscall. Recomanat 4x4 i, millor, a peu.\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia rom\xc3\xa0nica d'una sola nau i amb absis quadrat i coberta amb volta de can\xc3\xb3; a aquest absis, es va afegir un de planta semicircular. La nau tamb\xc3\xa9 est\xc3\xa0 coberta amb volta de can\xc3\xb3 i est\xc3\xa0 orientada a llevant. L'esgl\xc3\xa9sia est\xc3\xa0 sobreal\xc3\xa7ada. A l'interior, l'absis semicircular est\xc3\xa0 separat de la nau per un mur o emb\xc3\xa0 on hi ha n\xc3\xadnxols oberts per a col\xc2\xb7locar-hi imatges; aquest absis, ha perdut la seva coberta original._NEWLINE_Hi ha una finestra de doble esqueixada a l' absis, amb arc de mig punt adovellat i un altre al mur de migdia de la nau, d'una sola esqueixada i arc de mig punt adovellat.\n_START_SECTION_\nHist\xc3\xb2ria\n_START_PARAGRAPH_\nL'esgl\xc3\xa9sia de Traginers s'esmenta en l'acta de Consagraci\xc3\xb3 de Santa Maria de la Seu d'Urgell de l'any 839 (?)."